A BIZOTTSÁG 891/2005/EK RENDELETE
(2005. június 14.)
a cseh intervenciós hivatal birtokában lévő közönséges búza kivitelére vonatkozó folyamatos pályázati eljárás meghirdetéséről szóló 458/2005/EK bizottsági rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és külünösen annak 6. cikkére,
mivel:
(1)
A 2131/93/EGK bizottsági rendelet (2) megállapítja az intervenciós hivatalok birtokában lévő gabonafélék értékesítésére alkalmazandó eljárást és feltételeket.
(2)
A 458/2005/EK bizottsági rendelet (3) meghirdeti a cseh intervenciós hivatal birtokában lévő 300 000 tonna közönséges búza kivitelére vonatkozó folyamatos pályázati eljárást.
(3)
A Cseh Köztársaság tájékoztatta a Bizottságot intervenciós hivatalának azon szándékáról, hogy növelni kívánja a kivitelre szánt 100 000 tonna pályázati eljáráson meghirdetett mennyiségét. A piaci helyzetre való tekintettel, helyénvaló helyt adni a Cseh Köztársaság kérésének.
(4)
Tekintettel a meghirdetett mennyiség növelésére, szükséges a 458/2005/EK rendelet I. mellékletében felsorolt régiónkénti tárolt mennyiségek módosítása.
(5)
Következésképpen helyénvaló a 458/2005/EK rendeletet módosítani.
(6)
Az ebben a rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 458/2005/EK rendelet a következőképpen módosul:
1.
A 2. cikk helyébe a következő szöveg lép:
„2. cikk
(1) A pályázati felhívás 400 000 tonna közönséges búza maximális mennyiségére vonatkozik, valamennyi harmadik országba irányuló kivitelre, Albánia, Bulgária, Horvátország, Macedónia Volt Jugoszláv Köztársaság, Bosznia és Hercegovina, Liechtenstein, Románia, Szerbia és Montenegro (4) és Svájc kivételével.
(2) Azok a régiók, ahol a 400 000 tonna közönséges búzát tárolják, az I. mellékletben szerepelnek.
2.
Az I. melléklet helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való közzétételének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. június 14-én.